REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

 **GRADSKO VIJEĆE GRADA DELNICA**

 n/r predsjednika Gorana Bukovca

Na temelju članka 48. Stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

**NACRT**

**ODLUKE**

**O**

**načinu obavljanja komunalnih djelatnosti**

**Pročelnica Gradonačelnik**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

**PRIJEDLOG**

Temeljem članka 33. Zakona o komunalnom gospodarstvu (NN RH 68/18), članka te članka 17. Statuta Grada Delnica (SN PGŽ 28/09, 41/09, 11/13, 20/13 i 6/15,Službene novine Grada Delnica br.1/18, 3/18 – pročišćeni tekst) Gradsko vijeće Grada Delnica na sjednici održanoj \_\_\_ 2018. godine donijelo je

**ODLUKU
o****načinu obavljanja komunalnih djelatnosti**

I.OPĆE ODREDBE

Članak 1.

Ovom Odlukom utvrđuju se komunalne djelatnosti koje se obavljaju na području Grad Delnica ( u daljnjem tekstu Grad), način i uvjeti obavljanja komunalnih djelatnosti te druga pitanja od značaja za obavljanje komunalnih djelatnosti na području Grada.

KOMUNALNE DJELATNOSTI

Članak 2.

Na području Grada Delnica obavljaju se sljedeće komunalne djelatnosti:

I. Komunalne djelatnosti kojima se osigurava održavanje komunalne infrastrukture:

 1. održavanje nerazvrstanih cesta

2. održavanje javnih površina na kojima nije dopušten promet motornim vozilima

3. održavanje građevina javne odvodnje oborinskih voda

4. održavanje javnih zelenih površina

5. održavanje građevina, uređaja i predmeta javne namjene

6. održavanje groblja

7. održavanje čistoće javnih površina

8. održavanje javne rasvjete

II. uslužne komunalne djelatnosti:

1. usluga javne tržnice na malo

2. usluge ukopa pokojnika

3. obavljanje dimnjačarskih poslova.

Članak 3.

(1) Što se razumijeva pod djelatnostima iz članka 2. ove Odluke propisano je odredbama Zakona o komunalnom gospodarstvu s time što se ovom Odlukom pobliže određuju poslovi koji se još smatraju komunalnim djelatnostima.

1. Održavanjem čistoće javnih površina podrazumijeva se osim Zakonom definiranih radnji i obavljanje :

-poslova dezinfekcije, dezinsekcije, deratizacije na javnim površinama, i infrastrukturi na upravljanju Grada Delnica,

- sanacija divljih odlagališta, poslovi na čišćenju i sanacija istih utvrđena posebnim propisima.

- veterinarsko-higijeničarski poslovi, postupanje s psima i mačkama zatečenim bez nadzora na javnim površinama u nadležnosti Grada Delnica kao i postupanje s lešinama sve sukladno zakonima propisima koji se odnose na tu tematiku,

2. Održavanjem nerazvrstanih cesta podrazumijeva se osim Zakonom definiranih radnji i obavljanje:

- poslova redovitog održavanje i obnavljanje horizontalne i vertikalne signalizacije.

- zimska služba na nerazvrstanim cestama , obavljanje poslova čišćenja i uklanjanje snijega s nerazvrstanih prometnica te njihovo posipavanje i održavanje prohodnim u zimskim uvjetima prema posebnim propisima.

3. Održavanje građevina, uređaja i predmeta javne namjene se osim Zakonom definiranih radnji podrazumijeva i obavljanje:

- poslova čišćenje, bojanje i održavanje spomenika.

- dekoriranje javnih površina i prostora u vlasništvu Grada Delnica za blagdane i priredbe i obavljanje poslova ukrašavanja područja Grada Delnica za Božićne i Novogodišnje blagdane.

4. Održavanjem građevina javne odvodnje oborinskih voda se osim Zakonom definiranih radnji podrazumijeva i obavljanje poslova:

 - čišćenje slivnika i cijelog sustava oborinske odvodnje, poslovi vezani uz održavanje prohodnosti sustava oborinske odvodnje u cijelosti, sa čišćenjem i odvozom nataloženog materijala na deponij.

III. NAČIN OBAVLJANJA KOMUNALNIH DJELATNOSTI

Članak 4.

Na području Grada Delnica komunalne djelatnosti obavljaju:

1. trgovačka društva kojima je osnivač Grad Delnice,

2. pravne ili fizičke osobe na temelju ugovora o obavljanju komunalne djelatnosti.

IV. KOMUNALNE DJELATNOSTI KOJE SE OBAVLJAJU PUTEM TRGOVAČKOG DRUŠTAVA U VLASNIŠTVU GRADA DELNICA

Članak 5.

(1) Putem komunalnog trgovačkog društva »Risnjak- Delnice« d.o.o. iz Delnica, Školska 24 (u daljnjem tekstu: Risnjak-Delnice d.o.o.), a temeljem 100% vlasništva Grada Delnica u istome, obavljaju se sljedeće komunalne djelatnosti:

**I. Komunalne djelatnosti kojima se osigurava održavanje komunalne infrastrukture**

1. održavanje javnih zelenih površina

2. održavanje građevina, uređaja i predmeta javne namjene skladu s čl. 3. točka 3. ove Odluke

3. održavanje groblja

4. održavanje čistoće javnih površina u skladu s čl. 3. točka 1. ove Odluke

5. održavanje nerazvrstanih cesta- obnova horizontalne i vertikalne signalizacije u skladu s čl.3. točka 2., alineja 1. ove Odluke

**II. Uslužne komunalne djelatnosti**

1 usluga javne tržnice na malo

2. usluge ukopa pokojnika

3. obavljanje dimnjačarskih poslova

(2) Komunalne djelatnosti iz stavaka 1., točke I. ovog članka obavljaju se temeljem zakonskih propisa i akata Grada Delnica kojima se reguliraju iste, a na osnovu:

-ugovora ili nekog drugog akta,

-posebnih propisa važećih za obavljanje pojedine komunalne djelatnosti,

-ostalih propisa i akata usvojenih od nadležnih tijela Risnjaka- Delnice d.o.o.

(3) Komunalne djelatnosti iz stavka 1. točke II. Ovog članka obavljaju se temeljem općih uvjeta isporuke komunalne usluge i temeljem ugovora koje Risnjak- Delnice d.o.o. sklapa s korisnicima komunalne usluge. Opće uvjete isporuke komunalne usluge donosi Risnjak – Delnice d.o.o. uz prethodnu suglasnost Gradskog vijeća Grada

(4) Korisnik komunalne usluge dužan je koristiti komunalnu uslugu na način propisan općim uvjetima isporuke komunalne usluge, također je dužan plaćati cijenu za pruženu komunalnu uslugu.

IV. KOMUNALNE DJELATNOSTI KOJE SE OBAVLJAJU NA TEMELJU UGOVORA

Članak 6.

Na temelju ugovora o povjeravanju komunalne djelatnosti stječe se pravo obavljanja sljedećih komunalnih djelatnosti:

1.održavanje nerazvrstanih cesta i građevina javne odvodnje oborinskih voda

2.javna rasvjeta,

3. održavanje građevina javne odvodnje oborinskih voda u dijelu koji se odnosi na čišćenje i slivnika i cijelog sustava oborinske odvodnje u skladu s čl.3., točkom 4., ove Odluke

4.održavanje nerazvrstanih cesta - zimska služba na nerazvrstanim cestama, u skladu s čl.3, točkom 2., alinejom 2. ove Odluke

Ugovor o povjeravanju komunalnih djelatnosti iz prethodnog stavka sklapa se na vrijeme od 4 godine.

Postupak odabira osobe s kojom se sklapa ugovor o povjeravanju obavljanja komunalne djelatnosti, te sklapanje, provedba i izmjene ugovora provode se prema propisima o javnoj nabavi.

Članak 7.

Ugovor o povjeravanju određenih komunalnih poslova s odabranim podnositeljem ponude sklapa Gradonačelnik.

Ugovor o povjeravanju određenih komunalnih djelatnosti obvezno sadrži:

1.djelatnost za koju se sklapa

2.vrijeme na koje se ugovor sklapa

3.vrstu i opseg poslova

4.način određivanja cijene za obavljanje poslova, te način i rok plaćanja

5.jamstvo izvršitelja o ispunjavanju ugovora.

VI.PRIJELAZNE I ZAVRŠNE ODREDBE

Članak 8.

Ugovori o povjeravanju komunalnih djelatnosti sklopljeni prije stupanja na snagu ove Odluke ostaju na snazi do isteka roka na koji su ugovoreni ili do raskida istih.

Članak 9.

Danom stupanja na snagu ove Odluke prestaje važiti Odluka o načinu obavljanja komunalnih djelatnosti (»Službene novine Primorsko-goranske županije« broj 6/15, »Službene novine Grada Delnica« broj 5/15, 6/15).

Članak 10.

Ova Odluka stupa na snagu osmog dana od dana objave u »Službenim novinama Grada Delnica «.

*KLASA: 363-01/18-01/21*

*URBROJ: 2112-01-30-10-18-1*

*Delnice, -- studeni 2018.*

GRADSKO VIJEĆE GRADA DELNICA

Predsjednik

Goran Bukovac